San Juan Bautista (Paraguai)

San Juan Bautista Paraguaiko udalerri bat da, Misionesko departamenduan kokatua. 2.314 km²ko azalera du eta 2018ko estimazioen arabera 23.062 biztanle zituen.

 Kultura 
Hiriko jaiak ekainaren 24an ospatzen dira San Joanen omenez. Sanjoanetan erromeriak, zaldiketak, zaldikoen hezteak eta zezenketak egiten dira. Horrez gain, janari tipikoa dastatzeko aukera dago; hala nola, batiburrilloa, haragi errea hesolan () eta kavurea (, ).

2001az geroztik hiriko udalak eta Batiburrilloaren Batzordeak Batiburrilloaren, Sirikiaren eta Sanjoandar Txorizoaren Nazioarteko Jaialdia antolatzen dute urtero. Paraguaiko Turismo Idazkaritza Nazionalak interes turistiko nazionaleko jaialdi izendatu zuen 2019an, 1408/2019 zenbakidun ebazpenaren bidez.

 Sanjoandar ezagunak 
 Agustín Pío Barrios (1885-1944): gitarra-jotzailea eta musikagilea.
 Sebastian Sasiain Zubillaga (1900-1976): nekazaria, batiburrillo plater tipikoaren eta siriki edariaren sortzailea.
 José del Rosario Diarte (1910-1955): harpa-jotzailea.

 Erreferentziak 

 Kanpo estekak 
  San Juan Bautistako udalaren webgunea

Kategoria:Misionesko departamenduko udalerriak